เชียงใหม่ไม่ไหวแล้ว ปิดห้างฯ ตาม กทม. พบผู้ติดเชื้อเพิ่ม 5 คน
พ่อเมืองเชียงใหม่ แถลงสั่งปิดห้างสรรพสินค้า ศูนย์การค้า หลังพบผู้ติดเชื้อในพื้นที่ เพิ่มขึ้นอีก 5 ราย ใช้มาตรการคล้ายกทม. ยังคงซุปเปอร์มาร์เก็ต ร้านขายยา ธนาคาร ส่วนร้านอาหารขายแบบรับกลับบ้านเท่านั้นวันที่ 22 มี.ค. นายเจริญฤทธิ์ สงวนสัตย์ ผู้ว่าราชการจังหวัดเชียงใหม่ ในฐานะผู้อำนวยการศูนย์ข้อมูลข่าวสารเฉพาะกิจจังหวัดเชียงใหม่ (ศ.ข.ฉ.ก) แถลงข่าวพร้อมกับสำนักงานสาธารณสุขจังหวัดเชียงใหม่ โรงพยาบาลนครพิงค์ เพื่อชี้แจงและติดตามความคืบหน้าสถานการณ์การควบคุมการระบาดของเชื้อไวรัสโควิด-19 ที่ศาลากลางจังหวัดเชียงใหม่ระบุว่า ขณะนี้ ได้มีการออกมาตรการ สั่งปิดพื้นที่บางส่วนในห้างสรรพสินค้า ศูนย์การค้า ยกเว้น ซุปเปอร์มาร์เก็ต ร้านขายยา ธนาคาร เปิดตามปกติ และร้านอาหารให้จำหน่ายแบบกลับบ้านเท่านั้น เริ่ม วันที่ 23 มีนาคม เวลา 18.00 น. - 13 เมษายน เวลา 24.00 น. พร้อมเน้นย้ำประชาชนยังไม่ต้องกักตุน ซุปเปอร์มาร์เก็ต ยังเปิด ร้านอาหารเปิดแต่ให้จำหน่ายแบบกลับบ้าน ตลาดสด ของแห้ง ยังเปิด มาตรการคล้าย กรุงเทพมหานครส่วนสถาการณ์พบผู้ติดเชื้อโควิด-19 ในพื้นที่ จ.เชียงใหม่ นพ.วรเชษฐ เต๋ชะรัก ผู้อำนวยการ โรงพยาบาลนครพิงค์ อ.แม่ริม เปิดเผยว่า พบผู้ติดเชื้อเพิ่มอีก 5 คน ทำให้วันนี้นั้นยอดผู้ป่วยโควิด-19 สะสมเพิ่มเป็น 12 ราย จากเดิม 7 รายเบ็ดเสร็จแล้วจังหวัดเชียงใหม่มีผู้ติดเชื้อทั้งหมด 12 ราย รักษาหายกลับบ้านไปแล้ว 1 ราย ตอนนี้อยู่ในโรงพยาบาล 11 ราย โดยตั้งแต่มีการระบาด มีผู้ป่วยเข้ารับการตรวจสะสมทั้งหมด 439 ราย ไม่พบเชื้อ 355 ราย และรอผล 84 ราย ส่วน ติดตามบุคคลกลับจากต่างประเทศ 418 ราย กักตัวครบ 14 วัน (ไม่พบเชื้อ) 228 ราย กักตัวอยู่บ้าน 153 ราย กักตัวอยู่ที่ศูนย์ 16 ราย และยังไม่พบตัวอีก 21 ราย
พ่อเมืองเชียงใหม่ แถลงสั่งปิดห้างสรรพสินค้า ศูนย์การค้า หลังพบผู้ติดเชื้อในพื้นที่ เพิ่มขึ้นอีก5ราย ใช้มาตรการคล้ายกทม. ยังคงซุปเปอร์มาร์เก็ต ร้านขายยา ธนาคาร ส่วนร้านอาหารขายแบบรับกลับบ้าน
โควิด-19,ไวรัสโคโรนา,ไวรัสโคโรน่า,ปิดห้าง,เชียงใหม่ปิดห้าง,จำนวนผู้ติดเชื้อโควิด-19,ไฮไลต์ไวรัสโคโรน่า,ข่าวทั่วไป